એકવાર દેવોએ અમૃતથી બનાવેલો એક મોદક (લાડુ) પાર્વતીને ભેટ આપ્યો. શિવ-પાર્વતીના બન્ને પુત્રો કાર્તિકેય અને ગણેશે તે લાડુ માતા પાસે માગ્યો. માતાએ કહ્યું કે તમારા બન્નેમાંથી પૃથ્વીની પ્રદિક્ષિણા કરીને જે પહેલો આવશે, તેને આ લાડું મળશે. કાર્તિકેય પૃથ્વીપ્રદક્ષિણા કરવા નીકળી ગયા, પરંતુ બુદ્ધિશાળી ગણપતિ તો માતા-પિતાની પ્રદિક્ષિણા કરીને ઊભા રહી ગયા! કાર્તિકેય પૃથ્વીની પ્રદિક્ષિણા કરીને પાછા આવ્યા. પાર્વતીએ જણાવ્યું, 'માતા-પિતાની પ્રદિક્ષિણા-સેવા તો આખી પૃથ્વીની પ્રદક્ષિણા કરતાં ચઢિયાતી છે. ગણેશે સાચી પ્રદક્ષિણા કરી છે, તેથી આ લાડું હું તેને આપું છું.' આ રીતે ગણેશને લાડું મળ્યો, તે 'મોદકપ્રિય' થઈ ગયા. આથી ગણપતિને પ્રસાદમાં લાડું (મોદક) ચઢાવાય છે.